open-index/open-wikipedia-markdown huggingface dataset:
המעורבות הטורקית במלחמת האזרחים השנייה בלוב

**המעורבות הטורקית במלחמת האזרחים השנייה בלוב** (בערבית: **تدخل تركيا في الحرب الأهلية الليبية الثانية**) היא פלישה צבאית של טורקיה, שהחלה בינואר 2020 לתמיכה בפלג ממשלת ההסכמה הלאומית במלחמת האזרחים השנייה בלוב נגד בית הנבחרים וח'ליפה חפתר. הפלישה הביאה לנסיגת כוחותיו של חפתר שהיו קרובים לכיבוש מטריפוליטנה מידי ממשלת ההסכמה הלאומית וחיזקה את מעמדה של טורקיה במלחמת הפרוקסי שלה נגד רוסיה.

## מתקפת 2020
במסגרת הכרזתו של נשיא טורקיה, רג'פ טאיפ ארדואן, כי מדינתו תחל בתמיכה צבאית עם ממשלת ההסכמה הלאומית תחת פאיז א-סראג' נגד כוחות בית הנבחרים תחת ח'ליפה חפתר. בתחילת הפעולה הגיעו הכוחות אל טריפולי ואירעה התנגשות כאשר כוחות טורקים אשר הפציצו מטוס של חיל האוויר הצרפתי (צרפת תומכת בבית הנבחרים), דבר אשר פגע ביחסי טורקיה–צרפת.

במאי, לאחר מספר חודשי לחימה, הכוחות הטורקים צלחו בייצוב הגבול עם תוניסיה. ב-5 ביוני, עם ייצוב טריפולי והסביבה, החלה פעולה טורקית מרכזית. בתוך יומיים הגיעו הכוחות הטורקים לשערי סירת. עד ה-10 לחודש, בשיתוף פעולה עם כוחות הממשלה הלאומית במדבר לוב, כל הגבול בין לוב לאלג'יריה נכבש, כמו גם שליש המדינה המערבי לידי הממשלה הלאומית בחסות טורקיה.

מנקודה זאת הסתיים המבצע הטורקי הגדול ומצב האש חזר למצב ללא כל פעולות מרכזיות.

## תגובה בינלאומית
* : ממשלת קפריסין הביעה התנגדות נחרצת לפעילות הטורקית בלוב וניסתה להשיג תמיכה של עוד מדינות מסביב אל הים התיכון להביע התנגדות לטורקיה.
* : נוסף על התנגדות לפעולה הטורקית בלוב וכינוייה כבִּלתִי חוּקִית, צבא מצרים החל להתגייס לתמיכה בבית הנבחרים תחת ח'ליפה חפתר.
* : נוסף על איחוד כוחות עם מצרים, נשיא צרפת, עמנואל מקרון הצהיר כי צרפת לא תרשה התערבות צבאית של טורקיה על גבי אדמת לוב.
* : ממשלת יוון גירשה את השגריר הלובי (שהיה מממשלת ההסכמה הלאומית) מאתונה ושלחה שני מכתבים לאו"ם אשר קוראים לעצור את הפעילות הטורקית.
* : שר החוץ האיראני, מוחמד ג'וואד זריף, הביע תמיכה במאבק המלחמה הטורקי ואמר כי שתי המדינות (איראן וטורקיה) רואות בעין אחת את עתידה של לוב.
* : שר החוץ הישראלי, ישראל כ"ץ אמר שהפעולה הטורקית היא בִּלתִי חוּקִית אך טען כי אין בכוונת ישראל להתנגש חזיתית נגד טורקיה. נוסף על כך, ישנו חשש כי ברית אנקרה-טריפולי תפעל לחתוך את דרכי המסחר של ישראל עם אירופה דרך הים התיכון.
* : הממשלה בתוניס דחתה את בקשתה של טורקיה להשתמש בשטחה למען אימון צבאי.
* : באבו דאבי דרשו מיד שטורקיה תעצור את הפעולה, שכן זו פגיעה במדינה החברה בליגה הערבית וסכנה ליציבות המזרח התיכון.
* : שר החוץ הסעודי הביע התנגדות אל "ההסלמה הטורקית האחרונה בלוב" וטען כי זאת פגיעה באינטרסים הלאומיים של סעודיה עצמה.
* : שר החוץ בבחריין הביע התנגדות לפעולה הטורקית בלוב.

## ראו גם
* יחסי טורקיה–לוב
* מלחמת האזרחים השנייה בלוב

## הערות שוליים

קטגוריה:2020: סכסוכים
קטגוריה:טורקיה: היסטוריה צבאית
קטגוריה:לוב: צבא וביטחון
קטגוריה:מלחמות אזרחים
קטגוריה:2020 בטורקיה
קטגוריה:מלחמת האזרחים השנייה בלוב
קטגוריה:2020 באפריקה
אליזבת גודרידג'

**אליזבת (אליזה) גודרידג**' (באנגלית: **Elizabeth Goodridge**; 12 במרץ 1798 – 18 באפריל 1882) הייתה ציירת אמריקאית שהתמחה במיניאטורות. היא הייתה אחותה הצעירה של שרה גודרידג', גם היא ציירת מיניאטורות אמריקאית.

## קורות חייה
גודרידג' נולדה בטמפלטון, מסצ'וסטס, הילדה השביעית של אבנעזר גודרידג' ואשתו ביולה צ'יילדס.

המיניאטורות המוקדמות ביותר של אליזבת הן מסוף שנות ה -20 של המאה ה-19, והן דומות בסגנון לעבודתה של אחותה, אם כי לא מתקדמות כמוה מבחינה טכנית. בגיל צעיר היא החלה לצייר והראתה יכולת לאמנות. באותה תקופה, ההזדמנויות החינוכיות של נשים היו מוגבלות במקום בו גודרידג' התגוררה, ולכן למעשה הייתה אמנית אוטודידקטית.

## קריירה
גודרידג' החלה כנראה את דרכה בבוסטון בעבודה עם אחותה, אך בילתה את מרבית חייה בחלקה המרכזי של מסצ'וסטס. היא גרה בטמפלטון, מסצ'וסטס, וערכה מספר נסיעות ארוכות לוורסטר בשנות השלושים והארבעים של המאה ה-19, ובמהלכם התגוררה עם בני משפחת פוסטר וציירה אותה.

אוסף הדיוקנאות של האגודה האנטיקווארית האמריקאית מכיל את הייצוג הגדול ביותר – 12 תמונות – של עבודתה הידועה של אליזה גודרידג'. במוזיאון לאמנות של ווסטר יש גם כמה מיניאטורות שלה.

בין המיניאטורות הידועות יותר של אליזבת גודרידג' ניתן למנות את:
* גברת אליס גודרי מוילמינגטון, מסצ'וסטס, במוזיאון המטרופוליטן לאמנות
* סטיבן סליסברי השלישי (1838), צבעי מים על שנהב, במוזיאון לאמנות ווסטר
* סופיה דווייט פוסטר ברנסייד (1830 לערך), באוסף האגודה האמריקאית לאנטיקוואריות
* ג'וליה פורטר דווייט (1832 בערך), דיוקן של הסבתא של נשיא אוניברסיטת ייל, טימותי דווייט, בגלריה לאמנות של אוניברסיטת ייל, ניו הייבן

הנופים של אליזבת גודרידג' כוללים נוף של הר הוליליוק, מסצ'וסטס ונהר קונטיקט, בערך. 1827, ונוף של ראונד היל, נורת'המפטון, מסצ'וסטס, 1824, במוזיאון לאמנות בווסטר.

## חייה האישיים
בשנת 1849, בגיל חמישים ואחת, התחתנה גודרידג' עם קולונל אפרים סטון, שהיה בעל חנות כללית ומנסרה בטמפלטון.

## גלריה

File:Elizabeth Russell Fiske.jpg | אליזבת פיסק
File:Sophia Dwight Foster Burnside.jpg | סופיה ברנסייד
File:The Foster Children.jpg | ילדי משפחת פוסטר
File:Lydia Styles Foster.jpg | לידיה פוסטר


## קישורים חיצוניים

## הערות שוליים

קטגוריה:ציירות אמריקאיות
קטגוריה:ילידות 1798
קטגוריה:אמריקאים שנולדו ב-1798
קטגוריה:אמריקאיות שנפטרו ב-1882
קטגוריה:אמריקאים שנפטרו ב-1882
שירים שהוקלטו על ידי מיילי סיירוס

ממוזער|237px| מיילי סיירוס בהופעה בשנת 2017
הזמרת האמריקאית **[[מיילי סיירוס]]** הקליטה שירים לשמונה אלבומי אולפן, חמישה אלבומי פסקול, והופעות אחרות באלבום או בסינגלים. היא הקליטה 113 שירים לאלבומים שלה. אבל היא גם הקליטה 46 שירים בתור האנה מונטנה ו-51 שירים אחרים מחוץ לאלבומיה, ובכך הקליטה כ-209 שירים. 31 מתוכם הם גרסאות כיסוי. היא החלה ת דרכה בתעשיית הבידור בזכות גילום דמותה של האנה מונטנה בסדרת הטלוויזיה באותו השם, ששודרה לראשונה במרץ 2006. סיירוס רשומה תחת דמותה של האנה מונטנה בשמונה מתוך שלוש-עשרה הרצועות שהופיעו באלבום הפסקול הראשון שלה ''Hannah Montana'', שיצא לאור באוקטובר 2006.

בשנת 2006 חתמה סיירוס על חוזה הקלטות עם הוליווד רקורדס. שנה לאחר מכן וולט דיסני רקורדס והוליווד רקורדס הוציאו לאור במשותף את האלבום הכפול *[[Hannah Montana 2: Meet Miley Cyrus]]*, הדיסק הראשון במארז היה לאלבום הפסקול בעונה השנייה של האנה מונטנה, בעוד הדיסק השני היה לאלבום הבכורה של סיירוס.

אלבום האולפן השני של סיירוס Breakout, היה התקליט הראשון שלה שיצא בנפרד מהזכיינית של האנה מונטנה. בשנת 2009 הקליט סיירוס והוציא את אלבומי הפסקול Hannah Montana: The Movie ו־Hannah Montana 3, אשר עמדו לזכותה של מונטנה. בשנת 2009 הוציאה גם את המיני אלבום הראשון שלה, The Time of Our Lives.

סיירוס הוציאה את אלבום האולפן השלישי שלה, Can't Be Tamed, ביוני 2010; לאחריו הוציאה את אלבום הפסקול Hannah Montana Forever באוקטובר 2010. בשנת 2013 סיירוס עזבה את הוליווד רקורדס והצטרפה לאחר מכן ל-RCA רקורדס; אלבום האולפן הרביעי שלה, Bangerz, יצא לאור תחת הוצאת RCA באותו חודש אוקטובר.

## שירים
[טקסט=A light-skinned man with medium-length brown hair is seen singing with a microphone held by his face.|ממוזער|200x200 פיקסלים|סיירוס ואביה [בילי ריי סיירוס|בילי ריי (בתמונה) שיתפו פעולה בארבעה שירים, שניים לפסקולי האנה מונטנה ושניים לאלבומי אולפן שלו.]]
[טקסט=A dark-skinned man wearing a grey short-sleeved shirt is seen looking into the distance during a performance; he is holding a microphone in his hand.|ממוזער|267x267 פיקסלים|[פארל ויליאמס (בתמונה) כתב יחד עם סיירוס כמה שירים באלבום Bangerz.]]
[טקסט=A dark-skinned man with black hair and black facial hair is seen wearing glasses with circular lenses.|ממוזער|300x300 פיקסלים|[ויל.איי.אם (בתמונה) שיתף פעולה עם סיירוס שלוש פעמים בשנת 2013.]]
[טקסט=The close-up of a light-skinned man with curly gray hair.|ממוזער|269x269 פיקסלים|וויין קווין (בתמונה) כתב יחד והפיק כמה שירים ב-''[Miley Cyrus & Her Dead Petz*.]]


== שירים שיצאו לאור בתפקיד האנה מונטנה ==
[[קובץ:Kara_DioGuardi.jpg|טקסט=A light-skinned woman with long brown hair is seen looking in the direction of the camera.|ממוזער|300x300 פיקסלים|קארה דיוגוארדי (בתמונה) כתבה כמה שירים לפסקולי האנה מונטנה, שרובם מופיעים ב*Hannah Montana 3''.]]

## הופעות באלבומים

## ביאורים

## הערות שוליים

*
סיירוס, מיילי
בישופ'ס מאיטר

**בישופ'ס מאיטרה** או **בישופ'ס מייטר** (באנגלית: **Bishop's Mitre**; מילולית: מצנפת הבישוף או כתר הבישוף) הוא הר בהרי קאומאג'ט שבקורדילרה הארקטית, באי גרימינטון צפון חצי האי לברדור, בפרובינציית ניופאונדלנד ולברדור שבקנדה.

ההר הוא אחד ההרים הגבוהים ביותר בהרי קאומאג'ט. גובהו של ההר 1,087 מטרים מעל פני הים.

ההר מתנשא לגובה של 294 מטרים מעל סביבתו.

ההר ממוקם 3 קילומטרים ממזרח להר ברייב.

## מקור השם

ההר ידוע בצורתו דמוית המצנפת של הבישוף. במרכז ההר התלול זורם נהר, המפריד בין שני חלקי ההר (ראו בתמונה).

## קישורים חיצוניים
* תחזית מזג אוויר עדכנית ארוכת טווח עבור בישופ'ס מאיטר
* המרחק מבישופ'ס מאיטר לאתרים אחרים בקנדה
* מפת אזור הר בישופ'ס מאיטר
* תרשים הנוף הנשקף מהר בישופ'ס מאיטר
* מפה טופוגרפית תלת־ממדית של הר בישופ'ס מאיטר

## הערות שוליים

בישופ'ס מיטרה
בישופ'ס מיטרה
הר ברייב

**הר ברייב** (באנגלית: **Brave Mountain**) הוא הר תלול בהרי קאומאג'ט שבקורדילרה הארקטית, באי גרימינגטון, בצפון חצי האי לברדור, בפרובינציית ניופאונדלנד ולברדור שבקנדה.

ההר הוא אחד ההרים הגבוהים ביותר בהרי קאומאג'ט. 

גובהו של ההר 1,300 מטרים מעל פני הים, והוא ההר ה-34 בגובהו בניופאונלד ולברדור.

ההר מתנשא לגובה של 1,270 מטרים מעל סביבתו, הוא ההר ה-4 בהתנשאותו בניופאונלנד ולברדור.

ההר ממוקם 3 קילומטרים מדרום מערב להר בישופ'ס מאיטר.

## קישורים חיצוניים

* הר ברייב באתר "אנציקלופדיית ההרים הקנדית"
* מפת אזור הר ברייב
* תחזית מזג אוויר עדכנית ארוכת טווח עבור הר ברייב
* תרשים הנוף הנשקף מהר ברייב באתר peakvisor
* מפה טופוגרפית תלת־ממדית של אזור הר ברייב

## הערות שוליים

ברייב
ברייב
קוואגוארש

**קוואגוארש** (בהונגרית: **Kővágóörs**) הוא כפר קטן במחוז וספרם שבמרכז הונגריה.

הכפר נודע בעיקר בתוצרם הגאולוגים שלו -אבני חציבה המשמשות לשימושים תעשייתיים כבר מימי קדם ומכאן שמו **Kővágó-** מהונגרית 'חותך אבן' כשהסיומת, *Örs מלמדת על אזור שהיה משויך לשבט 'אורס' והיה למעשה הטריטוריה העיקרית שלו עד לכיבושו על ידי ה[[איספן]].*

הכפר הוא אחד הכפרים העיקריים באגן קאלי.

כמו כפרים רבים באירופה גם בקוואגוארש מספר התושבים נמצא בירידה. כך, בשנת 1990 חיו בכפר 503 תושבים, ובשנת 2020 רק 488 תושבים.

## יהודי קוואגוארש
בקוואגוארש חיו יהודים החל מסוף המאה ה-18, בשנת 1785 חיו בכפר 13 משפחות ובהן 52 יהודים. הקהילה היהודית הוקמה בשנת 1778 והקימה חברה קדישא, בנתה בית כנסת במקום ובתי ספר.
במאי 1944 גורשו יהודי הקהילה לגטו בטפולצה את השואה שרדו רק 16 יהודים. בשנת 1946 חיו בכפר 6 יהודים.

## לקריאה נוספת
* קוואגוארש בפנקס הקהילות הונגריה, עמוד 481
* קו'באגו-או'רש (קאוועגערש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 363. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: כפרים
סמל העיר ראש העין

**סמל העיר ראש העין**, סמלה הרשמי של העיר והעירייה, אומץ ב-1 בדצמבר 1968.

## תיאור הסמל
הסמל מורכב ממגן בעל שדה כחול המוטען בראשו באיור של כנפי נשרים ובתחתיו מזרקה. במכנפי הנשרים יוצאות קרני אור בצבע צהוב וקרן אור מרכזית לבנה המאירה את המזרקה ובתוך אורה איור בתי מגורים קטנים לצד עצים. קרני האור הצהובות יוצרות דוגמה שמכונה "מרבד הקסמים". בתחתית הסמל קלף צהוב ובו שם העירייה.

הרעיון לעיצוב הסמל נלקח מהפסוק מספר שמות שמופיע בראשו:

הפסוק מתאר את רעיון השיבה לארץ ישראל, ממנו נלקחו איור כנפי הנשרים שמופיעות בראש הסמל. גם שאר המוטיבים בסמל נועדו לסמל את עלייתם לארץ ואת שאיפתם לבניין העיר של תושביה הראשונים. הבתים עם העצים מסמלים את רצונם להקים יישוב כפרי וחם עם המורכב מבתים קטנים עם גגות רעפים אדומים. דוגמת המרבד בתחתית הסמל וכנפי הנשר והפסוק הם אזכורים למבצע על כנפי נשרים (המכונה גם מבצע מרבד הקסמים) ומהווים ביחד סמל ואזכור לעלייה מתימן.

המזרקה בתחתית הסמל מסמלת את מעיינות ראש העין, מקורות נחל הירקון, שסמוכים לעיר.

## היסטוריה
את הסמל עיצב אהרון אלקלעי, תושב העיר שהיה מדריך לציור וגרפיקה בבית הנוער. בעיצוב הסמל היה מעורב גם מרדכי יצהרי, סופר ומשורר יליד תימן ותושב העיר. הסמל אושר בישיבת המועצה בראשות שלום מנצורה ב-1 בדצמבר 1968.

## קישורים חיצוניים

## הערות שוליים

ראש העין
קטגוריה:ראש העין: תרבות
קטגוריה:נשר בתרבות
לורנס רופ

**לורנס רופ** (בגרמנית: **Laurence Rupp**; נולד ב-10 באוגוסט 1987) הוא שחקן אוסטרי, הידוע ממשחקו בסדרת הטלוויזיה של נטפליקס, "ברברים".

## ביוגרפיה
לורנס רופ נולד בווינה, אוסטריה ב-10 באוגוסט 1987. 

הוא משחק מאז שהיה ילד. הוא שיחק בסדרת הטלוויזיה "המפקח רקס" משנת 1999. לאחר מכן, רופ התמסר ללימודיו בבית הספר ומדי פעם הופיע בתפקידים קטנים מול המצלמה, כולל בשנת 2001 בסרט הטלוויזיה "טום וכנופיית הבונה".

זמן קצר לאחר שסיים את לימודיו בתיכון בשנת 2006, הבמאי אנדראס פרוצ'סקה ליהק אותו לסרט האימה "In 3 Days You're Dead". אופרת הסבון האוסטרית "Mitten im 8en", בה השתתף רופ בשנת 2007, בוטלה לאחר 56 פרקים בגלל ירידה במדרוג. באותה שנה שיחק גם בסרט הקומדיה השווייצרי של מייק אשמן, "Tell".

משנת 2010 ואילך למד רופ דרמה בסמינר מקס ריינהרדט בווינה. מספטמבר 2013 הוא היה חבר באנסמבל השחקנים בבורגתיאטר בווינה. מעונת 2017/2018 עבר לשחק בברלינר אנסמבל בהנחיית אוליבר ריס.

משנת 2020, רופ מככב בתפקיד ראשי בסדרת הטלוויזיה של נטפליקס, "ברברים" בתפקיד "ארמיניוס".

עבור משחקו בסדרת הטלוויזיה "שוטרים" הוענק לו פרס הקולנוע האוסטרי לשנת 2019 בקטגוריה "התפקיד הראשי הטוב ביותר".

בשנת 2025 החל לשחק בסדרת הטלוויזיה ההיסטורית-אפית "עליית העורב" (אנ') של רשת הטלוויזיה ההונגרית "TV2" (אנ') שם גילם את דמותו של אלברכט השני, מלך גרמניה שעזר להדוף את האימפריה העות'מאנית במהלך המצור על בלגרד. 

בשנת 2026 שיחק במיני-סדרה, מותחן ריגול גרמני "מי מכיר אותך?" בהפקת "נטפליקס" שם גילם את בן קרוגר. 

## חיים אישיים
ב-12 בנובמבר 2007 נולד בנו הראשון עם השחקנית האוסטרית סברינה רייטר. בני הזוג נפרדו לאחר הלידה.

במרץ 2015 נולד בנו השני, מהשחקנית הגרמנית פאולה שרם.
## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרים
קטגוריה:שחקני תיאטרון אוסטרים
קטגוריה:שחקנים ילדים
קטגוריה:אוסטרים שנולדו ב-1987
סמל העיר רמלה

200px|ממוזער|שמאל|סמליל העיר הממותג
**סמל העיר [[רמלה]]**, סמלה הרשמי של העיר והעירייה, אומץ ב-1952 ואושר ב-13 בנובמבר 1958.

## תיאור הסמל
סמל העיר מורכב ממגן בעל שדה ירוק כהה, ובו נראים בלבן ענף ועלי עץ זית, זכר לכרמי הזית הנרחבים מהם ייצרו הן שמן והן סבון ושהיו מרכיב משמעותי בכלכלת העיר, גלגל שיניים המדגיש את פיתוחה התעשייתי של העיר ומגן דוד המסמל את זהותה של העיר כעיר עברית הקולטת עלייה.

## היסטוריה
150px|ממוזער|שמאל|בול הנושא את סמל העיר
במסגרת תחרות שפורסמה על ידי העירייה לעיצוב סמל העיר נבחרה עיצובו של הגרפיקאי תושב ירושלים צבי נרקיס ונבחר ב-1952 על ידי ועדה בראשות יעקב בן-סירא. על הזכייה בתחרות זכה ב-150 לירות ישראליות. הסמל אומץ רשמית על ידי הכנסת ב-18 באוקטובר 1970.

סמל זה הונצח על בול של דואר ישראל שהונפק ב-9 ביולי 1969 בערך נקוב של 0.18 ל"י בעיצוב האחים שמיר.

בשנת 2012, מותגה העיר מחדש עם סמל חדש המכיל את מגדל העיר העתיק תחת הסלוגן "קרובה ללב שלך". בשנת 2021 שונה הסלוגן ל"עיר עולם".

## קישורים חיצוניים

*סמל העיר רמלה עם כיתוב המסביר את פרשם של הסמלים המרכיבים אותו, יד יצחק בן צבי, באתר הספרייה הלאומית

## הערות שוליים

רמלה
קטגוריה:רמלה: תרבות
סמל העיר רעננה

**סמל העיר רעננה**, סמלה הרשמי של העיר והעירייה, אומץ ב-2023.

## תיאור הסמל
250px|ממוזער|שמאל|אחד ממגדלי המים ברעננה, כפי שהוא נשקף מכיוון דרום-מערב
הסמל מורכב מצורה המזכירה תלתן שמסמל את עץ ההדר ששולח את פירותיו לכיוונים שונים. ההסתעפות בכיווני הצמיחה של עץ ההדר נועדה לסמל את ההסתעפות מפעלי התעשייה בעיר. צורת העץ מוטענת בשם העיר ומאחוריה מגדל מים העומד מעל בריכת מים, אלו מייצגים את שלושת מגדלי המים שהיו במושבה שהיו עומדים מעל בריכות מים. מעל שם העיר בסמל משלושים המייצגים גגות רעפים וגגותיהם של מבני תעשייה.

השילוב בין מגדלי המים ועץ ההדר, שמסמל גם תעשייה, לגגות המסמלים תעשייה נועד לסמל את השילוב בין חקלאות לתעשייה שיש בעיר.

## היסטוריה
הסמל עוצב ב-1963 בידי ישעיהו בן-יליד, בן המושבה. עיצובו של בן-יליד נבחר על ידי חברי מועצת רעננה במסגרת תחרות גרפיקאים ליצירת סמל למועצה המקומית רעננה. ב-1989 "שופץ" הסמל על ידי המעצבת נאוה פורת ונוספה לו הסיסמה "רעננה - פנינת השרון". ב-2009 הוסף מוטו נוסף מעל הסמל - "כל יום מחדש!".

הסמל שונה באופן זמני מספר פעמים לאורך ההיסטוריה של העיר לרגל החגיגות להיווסדה (כגון חגיגות 50, 75, 80, 90, 95, ו-100 שנים לעיר).

ב-2013, עם בחירתו לראשות העיר של זאב בילסקי, בוטלו השינויים שבוצעו בסמל השני והוחזר הסמל הוותיק של העיר.

ב-2021 עודכן הסמל ושונה לגרסה מינימליסטית יותר של עץ ההדר, עם הסתעפות הפירות תוך שילוב מגדל המים. בעץ ההדר שולב המספר 100, לרגל חגיגות המאה של רעננה. ב-2023 הוסר המספר 100 מסמל העיר החדש.


קובץ:Coat of arms of Raanana.svg|סמל העיר הראשון, 1963 - 2009; 2013 - 2021
קובץ:RaananaSymbol1989.jpg|וריאציה של הסמל הראשון בעיצובה של נאוה פורת, 1989 - 2009; 2013 - 2021
קובץ:Coat of Arms of Raanana (80th Anniversary).svg|סמל חגיגות ה-80 לעיר, 2002
קובץ:Coat of Arms of Raanana (2009).svg|סמל העיר השני, 2009 - 2013
קובץ:Coat of Arms of Raanana (90th Anniversary).svg|סמל חגיגות ה-90 לעיר, 2012
קובץ:Coat of Arms of Raanana (95th Anniversary).svg|סמל חגיגות ה-95 לעיר, 2017
קובץ:Coat of Arms of Raanana (Centenary).svg|סמל חגיגות המאה לעיר, 2021


## קישורים חיצוניים

## הערות שוליים

רעננה
קטגוריה:רעננה: תרבות
מנגן מירון (אלבום)

**מנגן מירון** הוא אלבום האולפן החמישי של נגן הכליזמר הישראלי חיליק פרנק. האלבום יצא לאור בשנת תשס"ט 2009.

## רשימת רצועות

## קישורים חיצוניים

קטגוריה:אלבומי מוזיקה יהודית
לארס רוסינג

**לארס רוסינג** (בדנית: **Lars Rosing**; נולד ב-25 בינואר 1972) הוא שחקן דני-גרינלנדי. אחיו של במאי הקולנוע אוטו רוסינג. הוא נולד במאניצוק, עיירה במערב גרינלנד, וגדל באילוליסאט, עיר גדולה יותר בצפון. מאוחר יותר התגורר רוסינג בנוק, בירת גרינלנד.

## קריירה
לארס רוסינג מגלם את הגיבור מאליק בסרט העלילתי הבינלאומי הראשון של גרינלנד "Nuummioq". לארס רוסינג מתגורר ליד מונטריאול שבקנדה.

## קישורים חיצוניים

## הערות שוליים

קטגוריה:אינואיטים גרינלנדים
קטגוריה:גרינלנדים ממוצא דני
קטגוריה:מהגרים לקנדה
קטגוריה:שחקני קולנוע וטלוויזיה גרינלנדים
קטגוריה:נוק: אישים
קטגוריה:דנים שנולדו ב-1972
עונת 2014/2015 בליגה הבלקנית בכדורסל

**עונת 2014/2015 ב[[הליגה הבלקנית בכדורסל|ליגה הבלקנית בכדורסל]]** (BIBL) הייתה העונה ה-7 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-14 באוקטובר 2014 והגמר הכפול נערך ב-21 וב-29 באפריל 2015. בתחרות השתתפו 10 קבוצות, 3 ממונטנגרו, 2 מקוסובו, 2 מצפון מקדוניה, 1 מבולגריה, 1 מאלבניה ו-1 מרומניה .

## מתכונת התחרות
לעונה זו נרשמו למפעל כ-10 קבוצות שחולקו לשני בתים של 5 קבוצות.
הקבוצות בכל בית שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-8 משחקים, משחקים כאשר 4 הראשונות מכל בית העפילו לשלב הבתים השני. והקבוצות שסיימו במקום ה-5 הודחו. בשלב הבתים השני התחרו 8 קבוצות כ-4 בכל בית במתכונות זהה לסבב הבתים הראשון, שני משחקים בית וחוץ מול כל קבוצה, סך הכל 6 משחקים. כאשר בסיום, הראשונה בכל בית מעפילה ישירות לחצי הגמר, והקבוצות שסיימו במקום 3 ו-4 מעפילות לרבע הגמר בהצלבה בין שני הבתים.

סיגל פרישטינה זכתה באליפות הליגה בפעם הראשונה.

## שלב הבתים הראשון
### בית א'

### בית ב'

## שלב הבתים השני
### בית ג'

### בית ד'

### רבע גמר

### חצי גמר

#### גמר

קטגוריה:תחרויות כדורסל ב-2015
קטגוריה:תחרויות כדורסל ב-2014
קטגוריה:עונות בליגה הבלקנית בכדורסל
קטגוריה:2014 באירופה
קטגוריה:2015 באירופה
אנגונגואק לארסן

**אנגונגואק לארסן** (בגרינלנדית: **Angunnguaq Larsen**; נולד ב-17 בינואר 1976) הוא שחקן קולנוע וטלוויזיה גרינלנדי.

לארסן נולד בעיר נוק, גרינלנד.

לארסן גילם את מיקאל בסרט "Nuummioq", הסרט העלילתי הראשון שהופק בגרינלנד. 

ב-2010 גילם לארסן את ראש ממשלת גרינלנד הבדיוני ינס אנוק ברתלסן בסדרה הדנית "הממשלה".

## פילמוגרפיה
* 2009 – *Nuummioq*
* 2009 – *Hinnarik Sinnattunilu*
* 2010 – *Eksperimentet*
* 2010 – *הממשלה*
* 2011 – *Qaqqat Alanngui*
* 2018 – *Anori*
* 2020 – *Thin Ice* (סדרת טלוויזיה), שיחק את אנוק לינגה

## קישורים חיצוניים

## הערות שוליים

קטגוריה:שחקני קולנוע וטלוויזיה גרינלנדים
קטגוריה:ילידי 1976
אוטו רוסינג

**אוטו רוסינג** (בדנית: **Otto Rosing**; נולד ב-9 במרץ 1967) הוא במאי קולנוע גרינלנדי-דני. הוא גדל באילוליסאט, גרינלנד, ומאוחר יותר התגורר בבירת גרינלנד נוק. כעת הוא גר ועובד בקופנהגן, דנמרק. בשיתוף פעולה עם מפיק הסרטים מיקיסוק ה. לינגה, אוטו רוסינג וטורבן בק ביימו את הסרט העלילתי הבינלאומי הראשון של גרינלנד "Nuummioq". זה היה הסרט הגרנלנדי הראשון שהוגש לפרס האוסקר לסרט הזר הטוב ביותר, אך הוא לא הגיע לרשימה הקצרה הסופית.

אחיו הצעיר של אוטו רוסינג לארס רוסינג מגלם את הגיבור מאליק ב-"Nuummioq". אוטו רוסינג ביים גם את הסרט התיעודי "The Eternal flight" דיוקן של האמן ינס רוסינג.

## קישורים חיצוניים
* 

## הערות שוליים

קטגוריה:גרינלנדים ממוצא דני
קטגוריה:במאי קולנוע דנים
קטגוריה:נוק: אישים
קטגוריה:דנים שנולדו ב-1967
הרי לונג ריינג'

[250px|ממוזער|הרי לונג ריינג' בשטח [הפארק הלאומי גרוס מורן]]
**הרי לונג ריינג**' (באנגלית: **Long Range Mountains**) הם רכס הרים לאורך החוף המערבי של האי ניופאונדלנד בפרובינציית ניופאונדלנד ולברדור שבקנדה.
## מאפיינים
ההרים הם החלק הצפוני ביותר בשרשרת הרי האפלצ'ים המשתרעת לאורך החוף המזרחי של יבשת אמריקה הצפונית.

ההרים משתרעים לאורכו של מפרץ סנט לורנס.

שיא גובהם של ההרים (בהר הקאבוקס) הוא 814 מטרים מעל פני הים.

ברכס 288 הרים.

אורכו של הרכס 450 קילומטרים (מצפון לדרום); שטחו של הרכס 21,028 קילומטרים רבועים.

חלקי רכס ההרים:
* הרי אנגוויל
* גבעות לואיס
* מישורי השולחן (Tablelands )
* החלק המרכזי של רכס לונג ריינג', המצוי צפונית-מזרחית ממישורי השולחן (אזור הפארק הלאומי גרוס מורן).

## קישורים חיצוניים

* הרי לונג ריינג' באתר ממשלת ניופאונלנד ולברדור
* הרי לונג ריינג' באתר "אנציקלופדיית ההרים הקנדית"
* הרי לונג ריינג' באתר peakvisor
* הרי לונג ריינג' באתר peakbagger
* 
* תחזית מזג אוויר עדכנית ארוכת טווח עבור הרי לונג ריינג'

## הערות שוליים

קטגוריה:ניופאונדלנד ולברדור: רכסי הרים
ז'וזה פראסיו

**ז'וזה פראסיו** (בפורטוגזית: **José Perácio**; 2 בנובמבר 1917 – 10 במרץ 1977) היה כדורגלן ברזילאי, ששיחק בעמדת החלוץ.

## ביוגרפיה
פראסיו נולד ב-2 בנובמבר 1917 בנובה לימה שבברזיל. הוא התחיל את הקריירה במועדון וילה נובה מעיר הולדתו ולאחר מכן בשתיים מתוך ארבעת המועדונים הגדולים של ריו דה ז'ניירו, בוטפוגו ופלמנגו. במדי פלמנגו כבש 97 שערים ב-123 שערים.

במדי נבחרת ברזיל ערך את הופעת הבכורה בשמינית גמר מונדיאל 1938 נגד פולין, משחק בו כבש צמד בניצחון שלה 5–6. בהמשך הטורניר פראסיו היה זה שגרם לפציעתו של שוער צ'כוסלובקיה, פרנטישק פלניצ'קה, במשחק רבע הגמר שזה שבר את זרועו השמאלית ואת עצם הבריח. בחצי הגמר ברזיל הפסידה לאיטליה ובמשחק על המקום השלישי הוא כבש בניצחון 2–4 על שוודיה. לאחר המונדיאל שיחק גם בקופה רוקה בשנת 1939 ובקופה ריו ברנקו ב-1940.

## תארים
;וילה נובה
*אליפות מינאס ז'ראיס (3): 1933, 1934, 1935
;פלמנגו
*אליפות ריו דה ז'ניירו (3): 1942, 1943, 1944

## קישורים חיצוניים

קטגוריה:כדורגלני בוטפוגו
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלני מונדיאל 1938
קטגוריה:ילידי 1917
קטגוריה:נפטרים ב-1977
ג'ון ניגל

**ג'ון ניגל** (באנגלית: **John Neagle**; 4 בנובמבר 1796 – 17 בספטמבר 1865) היה צייר אמריקאי, בעיקר של דיוקנאות, במחצית הראשונה של המאה ה-19 בפילדלפיה.

## ביוגרפיה
ניגל נולד בבוסטון, מסצ'וסטס. הכשרתו לאמנות החלה בהדרכת האמן פייטרו אנקורה וחניכות עשה אצל תומאס וילסון, צייר שלטים מחובר היטב לאמני פילדלפיה. וילסון הציג אותו בפני הציירים באס אוטיס ותומאס סאלי, וניגל הפך בן חסותו של האחרון. ב־1818 החליט ניגל להתרכז אך ורק בפורטרטים, והקים עסק כמאסטר עצמאי.

מלבד שהות קצרה בלקסינגטון, קנטקי ובניו אורלינס, לואיזיאנה, הוא בילה את הקריירה שלו בפילדלפיה, פנסילבניה, שם נפטר.

במאי 1826 הוא התחתן עם מרי, בתו החורגת של סאלי, ולמשך זמן מה המשפחה שלהם שלטה בתחום ציור הדיוקנאות בעיר. ניגל שימש כמנהל האקדמיה לאמנויות יפות של פנסילבניה (PAFA), והיה גם מייסד ונשיא (1835–1843) של אגודת קרן האמנים של פילדלפיה.

## יצירתו
בין האנשים שצייר ניגל היו אנשי חברה, פוליטיקאים, אנשי מקצוע וסוחרים, שלכולם התייחס בתשומת לב רבה, כולל לצד הפסיכולוגי שלהם. עבודות המכחול שלו הושפעו (דרך סאלי וסר תומאס לורנס) בסופו של דבר מוואן דייק. יצירתו המרשימה ביותר ככל הנראה היא דיוקן אלגורי באורך מלא של הנרי קליי.

מצוירים אחרים של ניגל כללו את סגן הנשיא ריצ'רד מנטור ג'ונסון, המושל ג'ון ג'ורדן קריטנדן מקנטקי, חבר הקונגרס ג'יימס הארפר ורעייתו שרלוט, המרקיז דה לה פאייט, הבישוף ויליאם מיד, ד"ר ויליאם פוטס דייוויס, הסופר ג'יימס פנימור קופר, הצייר העמית גילברט סטיוארט, השחקן אדווין פורסט, האדריכלים ויליאם סטריקלנד, ג'ון האוילנד, תומאס אוסטיק וולטר ועוד רבים אחרים.

עבודותיו שוכנות באגודה ההיסטורית של פנסילבניה, שאירחה תערוכה שלו עבודה בשנת 1989 (עם קטלוג מדעי מאת רוברט טורכיה).

## גלריה

File:John Neagle Gilbert Stuart.jpg|גילברט סטיוארט
File:Mathew Carey by John Neagle, 1825.jpg|מתיו קרי
File:1828, Neagle, John, John Kintzing Kane.jpg|ג'ון קאן
File:John Haviland MET DT243863.jpg| ג'ון אבילנד
File:John Neagle The Studious Artist.jpg|תומאס בירץ'
File:John Neagle Henry Clay.jpg|הנרי קליי
File:John Neagle George Dodd.jpg|ג'ורג' דוֹד
File:John Neagle Julia Dodd.jpg|ג'וליה דוֹד


## קישורים חיצוניים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירים אמריקאים
קטגוריה:אמריקאים שנולדו ב-1796
קטגוריה:אמריקאים שנפטרו ב-1865
בית הכנסת צרי גלעד

**בית הכנסת צרי גלעד** הנקרא על תמיהת הנביא בפסוק "הצרי אין בגלעד" (צרי הוא בושם האפרסמון, כלומר "בושם הגלעד") בית הכנסת משמש את הקהילה היהודית האורתודוקסית בלבוב, אוקראינה.

## היסטוריה
בית הכנסת צרי גלעד ובית הכנסת חדשים הם שני בתי הכנסת היהודים היחידים בלבוב ששרדו את מלחמת העולם השנייה, מתוך המוני בתי כנסת לפני הכיבוש הנאצי.

בית הכנסת נבנה בשנת 1925, והוא תוכנן על ידי אלברט קורנבלוט בסגנון הבארוקי הבנייה מומנה על ידי קרן הדקה של יהודי "צרי גלעד" ותוכננה להכיל 384 מתפללים.

הבניין הצליח לשרוד את המלחמה מאחר שהנאצים השתמשו בה כאורווה לסוסים. לאחר שנת 1945, תחת המשטר הסובייטי, בית הכנסת שימש כמחסן. בשנת 1989 הבניין הוחזר לקהילה היהודית. הבניין שופץ בין השנים 1995 ל-1997, ובין השנים 1999 ל-2000. בשנים 2004–2005, ביוזמת הארגון "HGSS Friends of Lviv" (ארגון צדקה המזוהה עם בית הכנסת של פרבר המפסטד בלונדון), ובמימון ניכר ממשפחת רוהר מניו יורק ומיאמי, היא עברה שיפוץ פנים גדול בהנחיית האדריכל אהרון אוסטרייכר. במקביל שוחזרו היצירות המרהיבות על הקירות והתקרות. ציורי קיר אלה של בית הכנסת הם מהציורים הבודדים ששרדו בבית הכנסת באוקראינה.

## גלריה

קובץ:Интерьер_львовской_синагоги.jpg
קובץ:Интерьер_львовской_синагоги_2.jpg
קובץ:Интерьер_львовской_синагоги_3.jpg
קובץ:Интерьер_львовской_синагоги_4.jpg
קובץ:Интерьер_львовской_синагоги_6.jpg


## קישורים חיצוניים

* בית הכנסת צרי גלעד, לבוב
* ידידי עמותת לבוב, לונדון, בריטניה
* '''בית הכנסת של פרבר המפסטד גארדן''' בלונדון תומך בבית הכנסת צרי גלעד בלבוב

## הערות שוליים

קטגוריה:לבוב: בתי כנסת
ליל המסכות 2

***ליל המסכות II*** (באנגלית: ***Halloween II***) הוא סרט סלאשר אמריקאי משנת 1981, שבוים על ידי ריק רוזנטל (סרט הביכורים של רוזנטל כבמאי), נכתב והופק על ידי ג'ון קרפנטר ודברה היל. בסרט מככבים ג'יימי לי קרטיס בתפקיד לורי סטרוד ודונלד פלזנס בתפקיד ד"ר סאם לומיס.

זהו הסרט השני בסדרת סרטי "ליל המסכות" ומהווה המשך רציף לסרט הראשון בסדרה משנת 1978. העלילה מתרחשת מיד לאחר הסרט הראשון, כשמייקל מאיירס עוקב אחר לורי סטרוד לבית החולים המקומי, בעוד הפסיכיאטר שלו ד"ר לומיס ממשיך במרדף אחריו.

## רקע
את הסרט כתבו ביחד ריק רוזנטל וג'ון קרפנטר, אך קרפנטר נמנע מלביים אותו ונתן לרונזטל את התפקיד במקומו. הסרט מכיל אלמנטים שהופיעו גם בסרט הראשון, כמו זוויות צילום מהעיניים של השחקנים (כאילו הצופה מתבונן בתמונה כמו השחקן) ובנוסף, גם הסוף של הסרט הזה דומה לסוף של הסרט הקודם ונועד לסיים את סיפורם של מייקל ולורי. עם זאת, סרט זה מציג את הטוויסט העלילתי בניגוד לסרט הקודם ובו מתגלה כי לורי ומייקל הם אחים, נרטיב שישמש כבסיס גם לסרטים הבאים.

בשנת 2018 יצא סרט נוסף בשם "האלווין" שמהווה המשך לסרט הראשון בסדרה ולו יצא גם סרט המשך בשם "האלווין 2: הנקמה". בנוסף, התסריטאי רוב זומבי תכנן סרט המשך, אך הרעיון לא יצא לפועל. הסרט צולם באביב של אותה השנה בלוס אנג'לס בתקציב של 2.5 מיליון דולר.

## הפצה וביקורת
הסרט הופץ על ידי אולפני יוניברסל ושודר בבכורה ב-30 באוקטובר 1981. הסרט גרף 25.5 מיליון דולר. פחות מהסרט הקודם ואף ספג ביקורות מעורבות. מצד אחד, המבקרים שיבחו את המשחק של השחקנים והאווירה בסרט, אך מצד שני מתחו ביקורת על האלימות הקיצונית והסדיזם שלא הופיעו בצורה כזו בסרט הקודם.

במקור, סרט זה היה אמור להיות הסרט האחרון בסדרת הסרטים של ליל המסכות אך לאחריו יצאו סרטים נוספים בסדרה.

## הוצאה וקידום
על מנת לקדם את הסרט, יוניברסל הדפיסה פוסטר שהציג גולגולת שהונחה על גבי דלעת. דימויים אלה מתוארים על ידי היסטוריון הקולנוע והסוציולוג רוברט א. קפסיס כ"מוטיב אימה שאי אפשר לטעות בו". בנוסף, על כל השלטים היה רשום את המשפט "More Of The Night HE Came Home" (בעברית: עוד מהלילה שהוא שב הביתה) על מנת ליצור את אותו אפקט אימה שיצר הפוסטר.

## קישורים חיצוניים
* 

## הערות שוליים

קטגוריה:סרטי 1981
קטגוריה:סרטי אימה מ-1981
קטגוריה:סרטים באנגלית
קטגוריה:סרטי אימה אמריקאיים
קטגוריה:ליל המסכות
קטגוריה:סרטי סלאשר אמריקאיים
בית הכנסת נווה שלום

**בית הכנסת נווה שלום** (בטורקית: **Neve Şalom Sinagogu**) הוא בית כנסת באזור קרקוי ברובע בייאולו, באיסטנבול, טורקיה.

בית הכנסת נבנה לאור גידול האוכלוסייה היהודית בשכונת גלאטה הישנה (כיום מוקפת במחוז בייאולו) בסוף שנות השלושים. בית ספר יסודי יהודי נהרס בשנת 1949 לשם כך ובית הכנסת נבנה על חורבותיו. הבנייה הושלמה בשנת 1951. אדריכליו היו אליו ונטורה וברנר מוטולה, צעירים יהודים טורקים. חנוכת בית הכנסת נערכה ב-25 במרץ 1951 (י"ז באדר ה'תשי"א), במעמד הרב הראשי לטורקיה דאז, חכם באשי רפאל דוד סבאן.

נווה שלום הוא בית הכנסת הספרדי המרכזי והגדול ביותר באיסטנבול והוא פתוח לתפילה במיוחד בשבתות וימים נוראים והוא פתוח לבר מצוות, הלוויות וחתונות. בנוסף, במתחם בית הכנסת שוכן מוזיאון יהדות טורקיה.
* ב־6 בספטמבר 1986, מחבלים חמושים פתחו באש במהלך זמירות שבת, בפיגוע זה נרצחו 22 איש. מתקפה זו מיוחסת לטרוריסט הפלסטיני אבו נידאל. (ראו הפיגוע בבית הכנסת באיסטנבול (1986)).
* ב־1 במרץ 1992 בוצע פיגוע על ידי שני גברים שלא גרם לנזק או נפגעים.
* ב־16 בנובמבר 2003 נפגע בית הכנסת מאחד מארבעת פיגועי מכוניות התופת שבוצעו באיסטנבול באותו שבוע (ראו הפיגועים באיסטנבול (2003)). אף על פי שקבוצת מיליטנטים טורקית מקומית בשם "חזית הפשיטה האסלאמית הגדולה" קיבלה אחריות לפיגועים, המשטרה טענה כי ההפצצות היו "מתוחכמות מכדי שיבוצעו על ידי אותה קבוצה". בנוסף, בכיר בממשלת ישראל אמר כי "התקיפה הייתה חייבת להיות מתואמת עם ארגוני טרור בינלאומיים".

## ראו גם
* יהדות טורקיה

## קישורים חיצוניים

* 
* הרבנות הראשית של טורקיה
* עיתון שלום - העיתון היהודי הראשי בטורקיה

## הערות שוליים

נווה שלום
נווה שלום
פוטבזאורוס

**פוטבזאורוס** (שם מדעי: *Futabasaurus*) הוא סוג של זוחל ימי ממשפחת האלאסמוזאוריים שחי במשך הקרטיקון העליון לפני בערך 85 מיליון שנה מזמננו והוא האלאסמוזאור הראשון שהתגלה ביפן. המאובנים שלו נחשפו לצד ממצאי צדפות Inoceramus, בתצורת טמיאמה  שבפוקושימה, יפן ותוארו ב-2006 בידי החוקרים Sato ,Hasegawa ו-Manabe.

בסוג זה נכלל מין אחד - *Futabasaurus suzukii*, הקרוי על שם מגלה הממצאים סוזוקי. במקור השם *Futabasaurus* התייחס לממצאי דינוזאור תרופוד שהתגלה ביפן, אך נחשב לטקסון מוטל בספק הקרוב לטירנוזאוריים. שני הממצאים נקראים על שם קבוצת "Futaba Group" שגילתה את הממצאים של שתי הקבוצות.

היה זה פליוזאור גדול באורך 6.4 עד 9.2 מטרים ומשקל ממוצע של 3 עד 4 טונות והוא נחשב לקרובו של ההידרותרוזאורוס. הוא בעל בעל סנפירים רחבים דומים לסנפירי צבי ים, איתם חתר ביעילות במים והיה בעל צוואר ארוך ושרירי שעזר לו ללכוד טרף בהפתעה. עצם הבריח של הפליוזאור התמזגה עם עצם הזרוע ויצרה חלל רחב בחזהו. זוחל זה היה טורף גדול ומהיר שנע באוקיינוס השקט במרדף אחרי דגים ודיונונים.

## קישורים חיצוניים

קטגוריה:אלאסמוזאוריים
קטגוריה:בעלי חיים שחיו בקרטיקון עליון באסיה
קטגוריה:פלזיוזאורים שחיו בקרטיקון
קטגוריה:פלזיוזאורים שחיו באסיה
קטגוריה:מאובני טקסונים שתוארו ב-2006
פרס אנני לפסקול הטוב ביותר

**פרס אנני לפסקול הטוב ביותר** (באנגלית: The **Annie Award for Music in a Feature Production** או **Annie Award for Music in an Animated Feature Production**) הוא פרס הניתן מדי שנה למוזיקה הטובה ביותר בסרט אנימציה עלילתי, תיאטרלי או ישיר לקליפ. הפרס השנתי מוענק על ידי האגודה הבין-לאומית לסרטי הנפשה בסניף אסיפ"א - הוליווד, קליפורניה.

## היסטוריה
הפרס החל להינתן בשנת 1997 כפרס אנני על "ההישג האישי הטוב ביותר: מוזיקה בהפקה / הפקת וידאו ביתית". במהלך השנים הבאות שונה שם הקטגוריה שבגינה ניתן הפרס ל"הישג אישי יוצא מן הכלל למוזיקה בהפקת אנימציה", "הישג אישי מצטיין לציון מוזיקה בהפקת אנימציה", ו"מוזיקה מצטיינת בהפקת אנימציה" לפני שעבר לשם הקטגוריה הנוכחי בשנת 2005. שם הקטגוריה שונה ל"המוזיקה הטובה ביותר בהפקת אנימציה" בשנת 2006 למשך שלוש שנים לפני שהוחזר ל"מוזיקה בהפקת אנימציה" בשנת 2009.

## הזוכים והמועמדים
להלן רשימת הזוכים והמועמדים, נכון לשנת 2020:

#### העשור העשירי של המאה ה־20

#### העשור הראשון של המאה ה־21

#### העשור השני של המאה ה־21

#### העשור השלישי של המאה ה־21

## קישורים חיצוניים
* 

קטגוריה:פרס אנני
אנני לפסקול הטוב ביותר
תסמונת העולם החדש

**תסמונת העולם החדש** היא מכלול של מחלות שאינן מדבקות הנוצרות כתוצאה מצריכת ג'אנק פוד ואורח חיים בלתי פעיל, היא שכיחה במיוחד בקרב עמים ילידים ביבשת אמריקה, אוקיאניה ובאזור הארקטי. היא מאופיינת בהשמנת יתר, מחלות לב, סוכרת, יתר לחץ דם ותוחלת חיים מקוצרת.

## גורמים
תסמונת העולם החדש מקושרת למעבר מתזונה מסורתית ופעילות גופנית לתזונה מערבית ואורח חיים בלתי פעיל. עיסוקים מסורתיים של ילידים – כגון דיג, חקלאות וציד – נטו לערב פעילות מתמדת, ואילו עבודות משרדיות מודרניות אינן כוללות זאת. הכנסת תחבורה מודרנית כגון מכוניות הפחיתה גם היא את המאמץ הגופני. במקביל, מאכלים מערביים העשירים בשומן, מלח, סוכר ועמילן מזוקק מיובאים למדינות העולם החדש וכמות הפחמימות בתזונה עולה.

## אבחון
האבחנה אינה דורשת קריטריונים ספציפיים. לעיתים קרובות השמנת יתר ואחריה סיבוכים כמו יתר שומנים בדם, יתר לחץ דם ומחלות לב.

## טיפול

## ראו גם
* תסמונת מטבולית

## קישורים חיצוניים
* 
* 
* 

## הערות שוליים

קטגוריה:סוגיות חברתיות
קטגוריה:מודרניות
קטגוריה:אמריקה הצפונית: בריאות ורפואה
קטגוריה:אוקיאניה: בריאות ורפואה
אנתוני פרנק

**אנתוני מלכיאור פרנק** (באנגלית: **Anthony Melchior Frank**; ) היה בנקאי יהודי-אמריקאי שכיהן כמנהל הכללי של דואר ארצות הברית בשנים 1988–1992.
## ראשית חייו
אנתוני פרנק נולד בברלין, רפובליקת ויימאר, ללותר פרנק, בנם של זיגמונד פרנק, בנקאי, ושל לינה לבית רוטשילד. כשהיה בן שש היגרה המשפחה מגרמניה לארצות הברית. הוא למד בבית הספר התיכון הוליווד שבלוס אנג'לס. פרנק סיים לימודי תואר ראשון בדארטמות' קולג' והמשיך לימודי תואר שני בבית הספר טאק מנהל עסקים של דארטמות'. הוא גם המשיך ללימודים מתקדמים בכלכלה באוניברסיטת וינה.
## קריירה
פרנק היה המנהל הכללי של "הבנק הארצי הראשון" (First Nationwide Bank) בסן פרנסיסקו. ב-1988 הוא נבחר על ידי מועצת המנהלים של שירות הדואר של ארצות הברית לתפקיד המנהל הכללי של דואר ארצות הברית והחל לכהן בתפקיד החל מה-1 במרץ אותה שנה. בתפקיד זה הוא כיהן עד להתפטרותו ב-1992, כאשר הוא ייסד את התאגיד הבנקאי העצמאי של אריזונה (Independent Bancorp of Arizona).
## חיים אישיים
פרנק היה נשוי לגיי פרנק ולשניים שני ילדים.

ב-1991 השתתף פרנק בפרק 22 של העונה השביעית של הסדרה רצח במשיכת קולומוס בכיכובה של אנג'לה לאנסברי בתפקיד עצמו. ב-2010 הוא הופיע גם בתפקיד עצמו בסרט התעודי "רצח על ידי שליח" .

## הערות שוליים

קטגוריה:המנהלים הכלליים של דואר ארצות הברית
קטגוריה:בוגרי אוניברסיטת וינה
קטגוריה:בוגרי דארטמות' קולג'
קטגוריה:מהגרים מגרמניה לארצות הברית
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1931
קטגוריה:אמריקאים שנפטרו ב-2022
אלכסנדר פהלינג

**אלכסנדר פהלינג** (בגרמנית: **Alexander Fehling**; נולד ב-29 במרץ 1981) שחקן גרמני, הידוע בזכות משחקו בסרטו של קוונטין טרנטינו "ממזרים חסרי כבוד" (2009) ובסדרת הטלוויזיה האמריקאית "הומלנד". פהלינג שיחק גם בסרט הישראלי "פלאפל אטומי" בשנת 2015.

## ביוגרפיה
פהלינג נולד בברלין המזרחית, מזרח גרמניה. הוא למד משחק באקדמיה לאמנויות דרמטיות ארנסט בוש בין השנים 2003 עד 2007. הוא שיחק בסרטי קולנוע וטלוויזיה רבות.

הוא קיבל את פרס  בקטגוריית השחקן על גילומו של סוון להנרט בסרט "לאורך הדרך באים תיירים" משנת 2006. פהלינג שיחק בכמה הפקות תיאטרון ובעבר הוא זכה בפרס מטעם האקדמיה לאמנויות בברלין על תפקידו כנסיך בהפקת התיאטרון של "שלגיה".

פהלינג ידוע בעיקר בקרב קהל דוברי האנגלית בזכות תפקידו בסרטו של קוונטין טרנטינו, משנת 2009, "ממזרים חסרי כבוד". פהלינג גם דובב את הופעתו בגרסה הגרמנית של הסרט.

בשנת 2011 הופיע לצד אוגוסט דיל וסוזנה לותר בסרט הדרמה "Wer wenn nicht wir" בתור הטרוריסט אנדריאס באדר. 

פהלינג הופיע בסדרת הטלוויזיה הומלנד, שעלתה לאוויר באוקטובר 2015. הוא שיחק את ג'ונאס הולנדר, יועץ משפטי של קרן דירינג וחבר של דמותה של קלייר דיינס, קארי מתיסון.

בשנת 2014 שיחק בסרט הקולנוע "מבוך השקרים", ובסרט האמריקאי-גרמני "Posthumous" את דמותו של אריק אדלר.  

בשנת 2015 שיחק את אולי בסרט הקומדיה הישראלי "פלאפל אטומי" שביים וכתב דרור שאול. 

בשנת 2019 שיחק בסרט האמריקאי "חיים נסתרים" של הבמאי טרנס מאליק. באותה שנה שיחק גם בסרט "רומן בין השורות"  המבוסס על הרומן "טוב נגד רוח הצפון" מאת הסופר האוסטרי דניאל גלטאואר.

בשנת 2023 גילם את דמותו של מקס ארנסט במיני-סדרה "אל מעבר האוקיינוס" מבית נטפליקס.

בשנת 2024 שיחק בסרט "Verbrannte Erde" מאת הבמאי הטורקי-גרמני תומאס ארסלאן (אנ'). שיחק גם בדרמת המיסתורין "Helgoland 513" של ערוץ Sky One הגרמני שם שיחק בתפקיד הראשי של מאריק סטורבק.

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:שחקני תיאטרון גרמנים
קטגוריה:גרמנים שנולדו ב-1981
פורים בירושלים (אלבום)

**[[פורים]] בירושלים** הוא אלבום האולפן השישי של נגן הכליזמר הישראלי חיליק פרנק. האלבום יצא לאור בשנת-תשע"א 2010. האלבום מחולק ל-4 מחרוזות.

## רשימת רצועות
#### מחרוזת 1

#### מחרוזת 2

#### מחרוזת 3

#### מחרוזת 4

## קישורים חיצוניים

קטגוריה:אלבומי מוזיקה יהודית
אפקתוזאורוס

**אפקתוזאורוס** (שם מדעי: *Epachthosaurus*; מילולית: "לטאה כבדה") הוא סוג דינוזאור זאורופוד ענק מהענף הטיטאנוזאורים (בן לקבוצה ליתוסטרוטיה) ובעבר השתייך למשפחת הטיטאנוזאוריים שבוטלה.

האפקתוזאורוס התגלה בממצאים בצפון ובמרכז פטגוניה, ארגנטינה ותואר ב-1990. במראהו דמה לקרוביו הארגנטינוזאורוס והאנטארקטוזאורוס, אך לא התקרב אליהם בגודלו. נמצאו ממנו בעיקר שרידי חוליות וחוליות זנב שונות. עם זאת ממצא אחד מארגנטינה מכיל שלד כמעט שלם, למעט הגולגולת. הדינוזאור הגיע לאורך 18 עד 20 מטרים, ואולי היה מכוסה בגבשושיות קשיחות בדומה לסלטזאורוס. החוקר גרגורי ס. פאול העריך ב-2006 את אורכו ב-13 מטרים ומשקלו ב-5 טונות.

הוא נחשב לטיטאנוזאור פרימיטיבי עקב מפנה הפרקים שלו והצוואר הנמוך יחסית. הגולגולת הייתה קטנה יחסית עם בליטה בקדמת המצח והשיניים היו קצרות ומעוגלות בקצותם. הוא כנראה ניזון מעלי מחטניים וצמחייה דומה. הוא עצמו אולי ניצוד בידי קבוצות של אבליזאוריים כמו הקרנוטאורוס ששררו באזור בתקופתו.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1990
ג'יינוזאורוס

**ג'יינוזאורוס** (שם מדעי: *Jainosaurus*) הוא סוג של דינוזאור זאורופוד מקבוצת הטיטאנוזאורים שחי במשך הקרטיקון העליון במשך המאסטריכט, לפני 68 מיליון שנה מזמננו, באזור הודו של ימינו. המאובניו נתגלו בתצורת למטה  שבמאדהיה פרדש, הודו.
## מאפיינים
לג'יינוזאורוס הייתה עצם זרוע באורך 134 סנטימטרים, והוא היה קטן יחסית לקרוביו, אך עדיין הגיע לגובה של שישה מטרים בראשו ואורכו הגיע ל-18 מטרים. הוא היה פרימיטיבי ביחס לטיטאנוזאורים והיה קרובם של הבוניטזאורה והאנטארקטוזאורוס מאמריקה הדרומית. את שמו המדעי קיבל על שם הפלאונטולוג ההודי סוהאן לאל ג'יין (Sohan Lal Jain), אשר ערך מחקר נרחב על הדינוזאור. הג'יינוזאורוס תואר למדע ב-1995 בידי אדריאן פול האנט (Adrian Paul Hunt), אף שכמה חוקרים סוברים שהוא טקסון בטל השייך לסוג טיטאנוזאורוס או אולי לאנטארקטוזאורוס. כמה מדענים גם שייכו אותו למשפחת הדיקראוזאוריים בעלת הזיזים על שדרתם, אך נראה שמדובר באבולוציה מתכנסת מאחר שמבנה הגפיים דומה יותר לטיטאנוזאור.

## קישורים חיצוניים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1995
קטגוריה:אנטארקטוזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:מאובני טקסונים שתוארו ב-1995
בלוזאורוס

**בלוזאורוס** (שם מדעי: *Bellusaurus*; מלטינית וולגרית: "bellus" - יפה, ביוונית עתיקה: "saurus" - זוחל/לטאה) הוא סוג של זאורופוד ממשפחת הקמרזאוריים שחי ביורה התיכון שלפני 180 עד 159 מיליון שנה מזמננו בסין. המאובנים שלו התגלו בשינג'יאנג ותוארו ב-1990. הוא התגלה בתצורת שישוגיו  בה התגלו מספר רב של יצורים קדומים, ביניהם יינלונג, ג'יאנג'ונוזאורוס, סריקיפטרוס, הממנצ'יזאורוס והטורפים גואלונג וסינרפטור. נמצאו 17 פרטים מהסוג המשתייכים למין *Bellusaurus sui*.

הבלוזאורוס היה קרובו הקדום של הקמרזאורוס עם מבנה גפיים וראש דומים, אך שבעבר נחשב לקרובו של הצטיוזאורוס, והוא היה זאורופוד קטן וקצר צוואר באורך 4.8 מטרים ומשקל ממוצע של 500 קילוגרם. ממצאים רבים נחשבים לפרטים צעירים שנקברו יחדיו, ייתכן כתוצאה מאסון גדול.

## קישורים חיצוניים

קטגוריה:טקסונים שתוארו בידי דונג ג'ה-מינג
קטגוריה:בעלי חיים שתוארו ב-1990
קטגוריה:קמרזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1990
France

***France*** (בעברית: **צָרְפַת**) הוא אלבום האוסף השנים עשר של הזמרת-יוצרת האנגלייה שרה ברייטמן. האלבום יצא לאור ב-20 בנובמבר 2020. הוא תוכנן לצאת בשנת 2006, כגרסה בשפה הצרפתית של אלבום האוסף, **', אך לאחר מאבק עם [[חברת תקליטים|חברת התקליטים]] שלה, הרעיון נגנז ואלבום אוסף זה יצא במקומו.

האלבום יועד להפצה ב[[צרפת]] בלבד, מבלי שיצא בשאר רחבי העולם.

== רקע והוצאה ==
בשנת 2006, הוציאה ברייטמן את אלבום האוסף, **'. ביפן זכה אלבום האוסף להצלחה חסרת תקדים, כאשר בשבוע הפתיחה שלו נמכר שם בלמעלה מ-77,000 עותקים. בנוסף לכך, הפך אלבום האוסף לאלבום הקלאסי הנמכר ביותר במדינה בשנת 2007, עם מכירות של למעלה מ-600,000 עותקים. לאור הצלחת אלבום האוסף, הוחלט כי גרסה בשפה הצרפתית שלו תופץ בצרפת, אך לאחר מאבק עם חברת התקליטים שלה, הרעיון נגנז.

## ביקורת
כלפי האלבום, הופנו ביקורת מטעם מבקרי מוזיקה ואתרי מוזיקה שונים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של שרה ברייטמן
קטגוריה:אלבומי אוסף בצרפתית
קטגוריה:אלבומי חברת נמו רקורדס
אברהם בית הלוי

**אברהם בצלאל בית הלוי** (25 במאי 1913 – 21 בינואר 1944) היה כדורגלן יהודי יליד פולין, ששיחק בארץ ישראל בתקופת המנדט הבריטי במדי הפועל תל אביב, ונהרג בלחימה במלחמת העולם השנייה.

## קורות חיים
בית הלוי נולד בשנת 1913 בקאליש שבפולין ועלה לארץ ישראל ב-1920. בשנת 1929 בזמן לימודיו בגמנסיה הרצליה, הצטרף להפועל תל אביב ששיחקה בליגת ארץ ישראל בכדורגל והיה שחקן הגנה.

לאחר סיום לימודיו הצטרף להגנה, שימש בה כמתורגמן, והשתתף בפעילות מבצעית.

היה חבר בסגל נבחרת ארץ ישראל בכדורגל, וב-20 בפברואר 1938 היו הוא ואחיו, ג'רי בית הלוי צמד האחים הראשון המופיע יחדיו במשחק נגד נבחרת יוון, הופיע סך הכל ב-2 משחקי נבחרת.

בשנת 1939 הצטרף למכבי תל אביב במסע משחקים באוסטרליה, ושם החליט להישאר. במהלך מלחמת העולם השנייה גויס לצבא אוסטרליה יחד עם מנחם מרימוביץ' ונשלח לגינאה החדשה לקרבות נגד היפנים. ב-21 בינואר 1944 נהרג במהלך הקרבות, ונקבר שם. במהלך השנים ניסו להעלות את עצמותיו לקבורה בישראל, אך ללא הצלחה.

## קישורים חיצוניים

*  באתר "יזכור"
* אברהם בית הלוי, באתר ועדת חבר העמים לקברי מלחמה

## הערות שוליים

קטגוריה:כדורגלני נבחרת ארץ ישראל
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:בוגרי גימנסיה הרצליה
קטגוריה:חיילים יהודים במלחמת העולם השנייה
קטגוריה:יהודים בצבא האוסטרלי
קטגוריה:ספורטאים יהודים אוסטרלים
קטגוריה:יהודים פולנים
קטגוריה:מגני כדורגל ארץ-ישראלים
קטגוריה:לוחמי ההגנה
קטגוריה:יורדים מארץ ישראל
קטגוריה:אנשי העלייה השלישית
קטגוריה:אנשי צבא אוסטרלים במלחמת העולם השנייה
קטגוריה:אוסטרלים שנהרגו במלחמת העולם השנייה
קטגוריה:ארץ-ישראלים שנולדו ב-1913
קטגוריה:ארץ-ישראלים שנפטרו ב-1944
Just Show Me How to Love You

"**Just Show Me How to Love You**" (בעברית: "**רַק תַּרְאֶה לִי אֵיך לֶאֱהוֹב אוֹתְךָ**") הוא סינגל שהוקלט על ידי הזמרת-יוצרת האנגלייה שרה ברייטמן, בהשתתפות חוסה קורה, מתוך אלבום האולפן החמישי שלה, *[[Timeless (אלבום של שרה ברייטמן)|Timeless]]*. השיר יצא לאור ב-18 באפריל 1997, על ידי חברת התקליטים איסט וסט רקורדס, כסינגל השני מתוך האלבום.

השיר הגיע למקום ה-36 במצעד השירים שבגרמניה.

## רקע וכתיבה
השיר נכתב במקור על ידי דריו בלדן במבו ואמריגו קסלה בשפה הספרדית, בשם "Tu Cosa Fai Stasera". כותבי השיר ביצעו אותו בשנת 1981 במהלך פסטיבל סן רמו, אך לא הצליחו לזכות בתחרות. בהמשך, תורגם השיר מחדש על ידי פרנק פיטרסון, שגם הפיק אותו והוא הוקלט על ידי שרה ברייטמן עבור אלבומה, *[[Timeless (אלבום של שרה ברייטמן)|Timeless]]*.

את השיר הקליטה ברייטמן בין נובמבר 1996 למרץ 1997, בדומה לשאר השירים של האלבום בו הוא נכלל.

## גרסאות נוספות
במרוצת השנים, הוקלט השיר מחדש על ידי שלל אמנים שונים ביניהם:
* בשנת 1981, בוצע השיר על ידי דריו בלדן במבו  ואמריגו קסלה במהלך פסטיבל סן רמו.
*בשנת 1982, הוקלט השיר מחדש על ידי ריקרדו פולי.
*בשנת 1997, הוקלט השיר על ידי בארט קאל .
* בשנת 1998, הוקלט השיר מחדש על ידי שטמן & קווראור.
*בשנת 1998, הוקלט השיר מחדש על ידי אלן ואן הארן ובן קרמר .

## מיקומי שיא

## היסטוריית יציאות לאור

## גרסת 2020

"**Just Show Me How to Love You**" הוקלט מחדש בשנת 2020, על ידי הזמרת-יוצרת האנגלייה שרה ברייטמן ועל ידי המוזיקאי הצרפתי פלורנט פאני, מתוך אלבום האוסף שלה, *[[France]]*. השיר יצא לאור ב-6 בנובמבר 2020, על ידי חברת התקליטים דקה כסינגל הראשון מתוך האלבום.

### רקע
בשנת 2006, הוציאה ברייטמן את אלבום האוסף **. ביפן זכה אלבום האוסף להצלחה חסרת תקדים, כאשר בשבוע הפתיחה שלו נמכר שם בלמעלה מ-77,000 עותקים. בנוסף לכך, הפך אלבום האוסף לאלבום הקלאסי הנמכר ביותר במדינה בשנת 2007, עם מכירות של למעלה מ-600,000 עותקים. לאור הצלחת אלבום האוסף, הוחלט כי גרסה בשפה הצרפתית שלו תופץ בצרפת, אך לאחר מאבק עם חברת התקליטים שלה, הרעיון נגנז.

לבסוף, בשנת 2020 הוחלט כי האלבום *[[France]]* יצא לאור על ידי חברת התקליטים דקה והשיר "Just Show Me How to Love You" יצא לאור כסינגל המוביל מתוכו ב-6 בנובמבר 2020, תוך שהיה זמין לרכישה בחנות האייטונס של צרפת בלבד.

### הוצאה
בסמוך להכרזה על אלבום האוסף, הכריזה ברייטמן על צאתו הרשמית של השיר כסינגל הראשון מתוכו. ב-5 בנובמבר 2020, העלתה לערוץ היוטיוב הרשמי שלה את האודיו הרשמי של השיר, המציג בתוכו את עטיפתו המחודשת, שנושאת את שמם של ברייטמן ופאני. העטיפה נוצרה בהשראת עטיפת הלהיט של ברייטמן "Harem", משנת 2003.

עטיפה נוספת של הסינגל, פורסמה בפייסבוק ב-6 בנובמבר 2020.

### וידאו קליפ
הווידאו קליפ הרשמי של השיר צולם בטירת שנטילי בשנת 2020, והופץ בפלטפורמות הדיגיטליות של בלגיה וצרפת בלבד והיה חסום לצפייה בשאר רחבי העולם. עם זאת, ב-18 בנובמבר 2020 עלה השיר לערוץ היוטיוב הבינלאומי של ברייטמן, מה שאפשר לשאר רחבי העולם לצפות בו.

### היסטוריית יציאות לאור

## קישורים חיצוניים

## הערות שוליים

קטגוריה:שירי 1981
קטגוריה:סינגלים מ-1997
קטגוריה:סינגלים מ-2020
קטגוריה:שירי שרה ברייטמן
קטגוריה:שירים באנגלית
קטגוריה:שירים בספרדית
קטגוריה:שירים בצרפתית
קטגוריה:שירים מרובי שפות
המפקח מגרה (סדרת טלוויזיה, 2016)

**המפקח מגרה** (באנגלית: **Maigret**) היא סדרת טלוויזיה בריטית בהפקת רשת ITV שעלילתה מתרחשת באמצע שנות ה-50 בצרפת. הפרק הראשון שודר ב-28 במרץ 2016, השני בחג המולד 2016. עונה שנייה (גם היא של שני פרקים) שודרה בשנת 2017. זהו עיבוד לספריו של ז'ורז' סימנון המציג את הבלש הצרפתי הבדיוני ז'ול מגרה, אותו מגלם רואן אטקינסון. במאי 2018 דווח כי הסדרה בוטלה על ידי ITV. הסדרה שודרה לראשונה בארצות הברית ב-31 באוגוסט 2019, בערוץ Ovation.

## פרקים
;עונה ראשונה

;עונה שנייה

## צוות השחקנים
* רואן אטקינסון כפקד ז'ול מגרה
* לוסי קוהו כמאדאם מגרה
* שון דינגוול כמפקח ז'נבייה
* ליאו סטאר כמפקח לפואינטה
* מארק היפ כדוקטור מוירס
* יו סיימון כד"ר פול
* קולין מייס בתפקיד פקד לוגנון
* איידן מקארדל כשופט קומיליו

## הפקה
### עונה 1
[ימין|ממוזער|מדרגות ג'זסיטה בבודפשט שימשו כמדרגות ב[מונמארטר]]
הפרקים צולמו בעיקר בבודפשט ובסנטאנדרה, הונגריה, כפריז של שנות ה-50.

רואן אטקינסון, המגלם את ז'ול מגרה, הוא מעריץ גדול של הספרים ואמר, "אני זולל את הרומנים של מגרה כבר הרבה שנים ואני מאוד מצפה לגלם דמות כל כך מסקרנת, בעבודה בפריז, בתקופה מרתקת בתולדותיה."

### עונה 2
שמאל|ממוזער|מבנים אלה ברחוב אלקוטמאני, סנטאנדרה, שימשו לצילומי הפרק "מגרה במונמארטר".
ב-17 ביוני 2016, לפני עלייתו של הפרק השני, ולאחר הפופולריות של הראשון, הזמינה ITV שני פרקים נוספים שההפקה שלהם הייתה אמורה להתחיל בנובמבר 2016, ולהימשך עד פברואר 2017.

## קישורים חיצוניים

* 

## הערות שוליים

קטגוריה:תוכניות טלוויזיה שמתרחשות בפריז
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2010
רשימת האנשים החזקים בעולם לפי פורבס

**רשימת האנשים החזקים ביותר בעולם של [[פורבס]]** היא רשימה שנתית שהתפרסמה בשנים 2009–2018 (למעט בשנת 2017). הרשימה דירגה את האנשים על החזקים בעולם על פי שלושה מדדים: ההשפעה הכלכלית שלהם, ההשפעה על בני אדם, וההשפעה על המאורעות הבינלאומיים. ברשימה יש משבצת אחת לכל 100 מיליון איש. כלומר, בשנת 2009 היו ברשימה 67 מקומות ובשנת 2018 היו בה 75.

## עשרת הדירוגים הראשונים ההיסטוריים
הערה: לא פורסמה רשימה לשנת 2017

## אנשים שהופיעו ברשימה רבות
### מופיעים בכל פעם
* מוקש אמבאני
* לויד בלנקפיין
* מייקל בלומברג
* סרגיי ברין
* וורן באפט
* ג'יימי דיימון
* לארי פינק (מנכ"ל בלאקרוק)
* ביל גייטס
* לי קה שינג
* עלי חמינאי
* אנגלה מרקל
* רופרט מרדוק
* בנימין נתניהו
* לארי פייג'
* ולדימיר פוטין
* קרלוס סלים

### הוצגו שמונה פעמים
* ברנאר ארנו (לא מופיע: 2016)
* ג'ף בזוס (לא מופיע: 2009)
* ג'ף אימלט (לא מופיע: 2018)
* חליפה בן זייד אל נהיאן (לא מופיע: 2009)
* צ'ארלס קוק (לא מופיע: 2009)
* רובין לי (לא מופיע: 2009)
* ברק אובמה (לא מופיע: 2018)
* מסיושי סאן (לא מופיע: 2009)
* רקס טילרסון (לא מופיע: 2018)
* מארק צוקרברג (לא מופיע: 2009)

### הופיעו שבע פעמים
* טים קוק (לא מופיע: 2009, 2010)
* מריו דראגי (לא מופיע: 2009, 2010)
* שי ג'ינפינג (לא מופיע: 2009, 2010)
* כריסטין לגארד (לא מופיעה: 2009, 2010)
* לאקשמי מיטאל (לא מופיע: 2016, 2018)
* ג'ון רוברטס (לא מופיע: 2010, 2011)
* אקיו טויודה (לא מופיע: 2010, 2011)

## גלריית עשרת הראשונים לשנת 2018

Xi Jinping 2016.jpg|**1 [[שי ג'ינפינג]]**
Vladimir Putin - 2012.jpg|**2 [[ולדימיר פוטין]]**
Donald Trump official portrait.jpg|**3 [[דונלד טראמפ]]**
Besuch Bundeskanzlerin Angela Merkel im Rathaus Köln-09916.jpg|**4 [[אנגלה מרקל]]**
Jeff Bezos 2016.jpg|**5 [[ג'ף בזוס]]**
Pope Francis South Korea 2014.png|**6 [[פרנציסקוס|פרנציסקוס האפיפיור]]**
Bill Gates June 2015.png|**7 [[ביל גייטס]]**
Crown Prince Mohammad bin Salman Al Saud - 2017.jpg|**8 [[מוחמד בן סלמאן אאל סעוד]]**
Prime Minister of India Narendra Modi.jpg|**9 [[נרנדרה מודי]]**
Larry Page in the European Parliament, 17.06.2009 (cropped1).jpg|**10 [[לארי פייג']]**


## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקה
קטגוריה:כלכלה
קטגוריה:רשימות פורבס